Masjid Saint Petersburg

Masjid Saint Petersburg (), semasa pembukaannya pada tahun 1913, merupakan masjid terbesar di Rusia.  Menaranya berukuran 49 meter tinggi sementara kubahnya pula berukur 39 m.  Masjid ini terletak di tengah-tengah bandar Saint Petersburg, dan dapat menampung lima ribu orang jemaah.

Batu asas diletakkan pada rahun 1910 bagi memperingati ulang tahun pemerintahan Abdul Ahat Khan ke-25 di Bukhara.  Pada masa itu, bilangan Muslim di ibu kota (masa itu) Rusia melebihi 8,000 orang, dan binaan yang dicadangkan dapat menampung semua orang Muslim. Jurubina masjid, Nikolai Vasilyev mereka bentuk masjid mengikut bentuk Gur-e Amir, makam Amir Timur ("Tamerlane") di Samarkand. Pembinaan selesai pada tahun 1921.

Para jemaah diasingkan mengikut jantina—jemaah wanita bersolat di aras pertama masjid sementara jemaah lelaki bersolat di aras bawah.  Masjid ini ditutup dari tahun 1940 hingga 1956.

Masjid Saint Petersburg ini merupakan masjid yang paling utara di dunia, mengatasi Masjid Uppsala di Sweden.

Sejarah 

Pada tahun 1882,  Selim-Girei Tevkelev yang dilantik sebagai Mufti Orenburg pada tahun 1865, mendapat bantuan dan persetujuan menteri Count Tolstoy untuk pembinaan sebuah masjid di St Petersburg. Pada tahun 1906, Menteri menubuhkan jawatankuasa khas yang diketuai Ahun Ataulla Bayazitov untuk mengutip 750 000 rubel dalam tempoh 10 tahun bagi pembinaan masjid.  Mereka mengadakan kutipan di bandar-bandar dan provinsi-provinsi Rusia dan menerima wang derma daripada banyak penaja. Tambahan lagi, jawatankuasa mendapat sekuriti bernilai 142,000 rubel dan juga setem bagi projek masjid.  Penderma utama ialah Said Abdoul Ahad, Amir Bukhara yang membiaya kos pembinaan.

Lokasi masjid amat simbolik, kerana ia terletak bertentangan dengan Kota Kubu Peter dan Paul di pusat bandar.  Kebenaran untuk membeli tapak diberikan Maharaja Nicholas II di  Peterhof pada 3 Julai 1907.  Pada musim luruh tahun itu, jawatankuasa mempersetujui projek oelh ahli senibina Nikolai Vasilyev, jurutera Stepan Krichinskiy, dan pembinaan diselia oleh ahli akademik Alexander von Gogen.  Muka bangunan dibuat dengan menggabungkan perhiasan oriental dan mosek biru firus.

Upacara peletakan batu bata disempurnakan Ahun Bayatizov pada 3 Februari 1910, dengan dihadiri pegawai kerajaan dan tokoh-tokoh agama dam masyarakat.  Antara yang hadir Amir Buharskiy, Harusin, Novikov, para duta dari Turki dan Parsi (sekarang Iran), Sultanov, Mufti Orenburg, dan Tevkelev, ketua parti Muslim di dalam Duma.

Dinding masjid dibuat daripada granit kelabu semara kubah dan kedua-dua menara dilitup dengan mozek seramik berwarna biru muda.  Tukang-tukang mahir dari Asia Tengah mengambil bahagian dalam pembinaan masjid. Muka bangunan dihiasi ayat-ayat al-Quran bersenikan khat. Tiang-tiang dalaman dibuat daripada marmar hijau. Jemaah wanita disediakan ruang solat di aras satu, di atas bahagian barat dewan. Masjid juga dilitup dengan tikar permaidani yang dibuat khas oleh tukang permaidani dari Asia Tengah.

Pada tahun 1940 pihak berkuasa Soviet melarang perkhidmatan dan menukar bangunan ini ke dalam sebuah gudang peralatan perubatan; namun ia dikembalikan dan dipulihkan kepada keadaan asal atas permintaan Presiden Indonesia, Soekarno, sepuluh hari selepas lawatannya ke bandar ini; masjid ini dipulangkan pemilikannya kepada masyarakat Islam St. Petersburg pada tahun 1956.  Kerja-kerja pemuliharaan dibuat pada tahun 1980.

Rujukan

Pautan luar 

  Gambar-gambar dan pemerian
  Menara di atas Neva
Saint Petersburg mosque on "Russian Mosques" (terjemahan bahasa Melayu)

Saint Petersburg